ইনফ্রাস্ট্রাকচার ডেভেলপমেন্ট কোম্পানি লিমিটেড (সংক্ষেপে ইডকল) হল বাংলাদেশের একটি রাষ্ট্রমালিকানাধীন ব্যাংক বহির্ভূত আর্থিক সেবাদানকারী কোম্পানি। এটি ১৯৯৭ সালের ১৪ মে বাংলাদেশ সরকার কর্তৃক প্রতিষ্ঠিত হয়। এটি মূলত অবকাঠামো এবং নবায়নযোগ্য জ্বালানি শক্তি উৎপাদনে অর্থায়ন ও সহযোগিতা দিয়ে থাকে। প্রতিষ্ঠানটি বর্তমানে বাংলাদেশের বেসরকারি খাতের জ্বালানি ও অবকাঠামো উন্নয়ন অর্থায়নের শীর্ষস্থানে রয়েছে। ইডকল-এর একমাত্র এবং প্রধান কার্যালয় ঢাকার পান্থপথের ইউটিসি ভবনে অবস্থিত।   ইতিহাস  ইনফ্রাস্ট্রাকচার ডেভেলপমেন্ট কোম্পানি লিমিটেড ১৯৯৭ সালে প্রতিষ্ঠিত হয়। পরবর্তীতে এটি ১৯৯৮ সালের ৫ জানুয়ারী বাংলাদেশ ব্যাংকের অধীনে ব্যাংক বহির্ভূত আর্থিক প্রতিষ্ঠান হিসেবে নিবন্ধিত হয়। কোম্পানিটির প্রথম বিনিয়োগ প্রকল্প ছিল মেঘনাঘাট পাওয়ার লিঃ-এর ৪৫০ মেগাওয়াট স্বতন্ত্র বিদ্যুৎকেন্দ্র (আইপিপি) প্রকল্প। ২০০৩ সালে এটি সোলার হোম সিস্টেম (এসএইচএস) কর্মসূচি চালু করে, যেটি গ্রাম অঞ্চলে বিদ্যুৎ সুবিধা পৌঁছে দেবার ক্ষেত্রে খুব উল্লেখযোগ্য প্রচেষ্টা হিসেবে পরিগণিত হয়। ২০০৬ সালে এটি বায়োগ্যাস প্রকল্প হাতে নেয়। জাতিসংঘের জলবায়ু পরিবর্তনের রূপরেখা সম্মেলন থেকে ক্লিন ডেভেলপমেন্ট সিস্টেম বা সিডিএম সুবিধা পেতে এটি ২০১২ সালে উক্ত সংস্থার সাথে নিবন্ধিত হয়। এখন পর্যন্ত প্রতিষ্ঠানটি বিদ্যুৎ উৎপাদন খাতে উল্লেখযোগ্য পরিমাণ অর্থায়ন করেছে।   পরিচালনা  প্রতিষ্ঠানটি পরিচালনা ৮ সদস্যের একটি স্বাধীন পরিচালনা পর্ষদের উপর ন্যস্ত থাকে, যাদের মধ্যে ৪ জন সরকারের উচ্চপদস্থ কর্মকর্তা, ৩ জন বেসরকারি খাত থেকে নির্বাচিত প্রতিনিধি এবং একজন নির্বাহী পরিচালক এবং প্রধান নির্বাহী কর্মকর্তা। পরিচালনা পর্ষদের বর্তমান চেয়ারম্যান হিসেবে দায়িত্ব পালন করছেন শাহরিয়ার কাদের সিদ্দিকি, যিনি অর্থ মন্ত্রণালয়ের অর্থনৈতিক সম্পর্ক বিভাগের একজন সচিব পদমর্যাদার সরকারি কর্মকর্তা এবং নির্বাহী পরিচালক এবং প্রধান নির্বাহী কর্মকর্তা হিসেবে দায়িত্ব পালন করছেন আলমগীর মোর্শেদ ।   সেবাসমূহ  ইডকল সাধারণত অবকাঠামো উন্নয়নে অর্থায়ন করে থাকে। তবে প্রতিষ্ঠানটির মূল লক্ষ্য শক্তি খাত বিশেষ করে নবায়নযোগ্য শক্তি উৎপাদন ও উন্নয়নমুলক প্রকল্পে অর্থায়ন এবং পরামর্শমুলক সেবা প্রদান করা। ইডকল প্রদত্ত বিভিন্ন সেবাসমূহের তালিকা নিচে উল্লেখ করা হল-   অবকাঠামো ও সরকারি - বেসরকারি অংশীদারত্ব অর্থায়ন  নবায়নযোগ্য শক্তি উৎপাদন অর্থায়ন  জ্বালানি দক্ষতা কর্মসূচী  অ্যাডভাইসারির সেবা- প্রশিক্ষণ ও সক্ষমতা তৈরি, অভিজ্ঞতা ভাগাভাগি কর্মসূচি, কর্পোরেট ও লেনদেন পরামর্শমূলক সেবা   পুরস্কার এবং স্বীকৃতি  প্রতিষ্ঠার পর থেকে ইনফ্রাস্ট্রাকচার ডেভেলপমেন্ট কোম্পানি লিমিটেড বিভিন্ন সময়ে অনেকগুলো জাতীয় ও আন্তর্জাতিক পুরস্কার ও স্বীকৃতি লাভ করে। ইডকল অর্জিত উল্লেখযোগ্য কিছু পুরস্কার ও স্বীকৃতি নিচে তুলে ধরা হল-   কানাডা বিজনেস অ্যাওয়ার্ড ২০১২  কার্লসরুহে টেকসই সাসটেইনেবল ফাইনান্স অ্যাওয়ার্ড ২০১৩  এশিয়া পাওয়ার এবং ইলেকট্রিসিটি অ্যাওয়ার্ড ২০১৪  ন্যাশনাল এনার্জি গ্লোব অ্যাওয়ার্ড বাংলাদেশ ২০১৪  কার্লসরুহে টেকসই সাসটেইনেবল ফাইনান্স অ্যাওয়ার্ড ২০১৪  ইউএন মোমেন্টাম ফর চেঞ্জ অ্যাওয়ার্ড ২০১৬   সহযোগী সংস্থাসমূহ  ইডকল-এর সহযোগী বা অংশীদার সংস্থাসমূহের মধ্যে রয়েছে বাংলাদেশ সরকার, বেসরকারী খাত, এনজিও এবুং কিছু বহুপাক্ষিক প্রতিষ্ঠান। ইডকল-এর সহযোগী বা অংশীদার সংস্থাসমূহের একটা তালিকা নিচে দেয়া হল-  সরকারী ও স্বায়ত্তশাসিত সংস্থা   বাংলাদেশ সরকার  অর্থনৈতিক সম্পর্ক বিভাগ, অর্থ মন্ত্রণালয়  বাংলাদেশ ব্যাংক  বাংলাদেশ বিনিয়োগ উন্নয়ন কর্তৃপক্ষ  জাতীয় রাজস্ব বোর্ড  বাংলাদেশ বিদ্যুৎ উন্নয়ন বোর্ড  বাংলাদেশ পল্লী বিদ্যুতায়ন বোর্ড  বাংলাদেশ টেলিযোগাযোগ নিয়ন্ত্রণ কমিশন  বাংলাদেশ ইনফ্রাস্ট্রাকচার ফাইনান্স এন্ড ফান্ড  উন্নয়ন অংশীদার   বিশ্ব ব্যাংক  এশীয় উন্নয়ন ব্যাংক  জাপান আন্তর্জাতিক সহযোগিতা সংস্থা  ইসলামী উন্নয়ন ব্যাংক  ইউএসএইড  সুইডিশ আন্তর্জাতিক উন্নয়ন সহযোগিতা সংস্থা  আরও দেখুন    বাংলাদেশের আর্থিক সেবাদানকারী কোম্পানির তালিকা   তথ্যসূত্র    বহিঃসংযোগ      বিষয়শ্রেণী:বাংলাদেশের অর্থনীতি বিষয়শ্রেণী:বাংলাদেশের আর্থিক সেবাদানকারী কোম্পানি বিষয়শ্রেণী:১৯৯৭-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের অবকাঠামো বিষয়শ্রেণী:ঢাকা ভিত্তিক কোম্পানি